
ROMÂNIA

JUDEŢUL TIMIŞ
MUNICIPIUL TIMISOARA
PRIMAR

NR. SC2021-19979/15.07.2021
REFERAT DE APROBARE A PROIECTULUI DE HOTARARE

Privind  însușirea și    Procesului verbal de predare –primire  a investiției finalizate – ”Clădire grădiniță  în regim  de înălțime  P+1E”, situată în Timișoara str. Iuliu Maniu nr. 42, realizată cu finanțare  de  la Uniunea Cadrelor Didactice Maghiare din România, pentru Grădinița cu program  prelungit nr. 10, arondată la Liceul Teoretic ”Bartok Bela”
    1.Descrierea situaţiei actuale
    Grădiniţa cu program prelungit nr. 10  arondată la LiceulTeoretic „Bartok Bela”, funcţionează în   imobilul compus din construcții și teren  situat în Timișoara,  str. Iuliu Maniu nr. 42, aflat în domeniul public al Municipiului Timișoara.

      Pe teren au   existat  2 corpuri de clădire cu numere cadastrale  444491 - C1 şi 444491 - C2
 înscrise în CF 444491 Timişoara. Grădinița  a funcționt doar în corpul de  cădire C2, întrucât   corpul de clădire C1 a fost într-o stare avansată de degradare fizică şi nu mai putea  fi folosit pentru desfăşurarea activităţilor de învăţământ.

     Conducerea Uniunii Cadrelor Didactice Maghiare din România, prin adresa cu nr. 144/22.01.2018, înregistrată la Primăria Municipiului Timişoara cu nr. SC2017-1063/23.01.2018, ne-a adus la cunoştinţă faptul că a fost mandatată să organizeze un program de renovare, reabilitare, construcţii şi dezvoltare a imobilelor grădiniţelor din România cu predare în limba maghiară, finanţatorul  fiind Fondul Bethlen  Gabor  Alapkezelo S.A. cu sediul în Budapesta. 

     În acest program  a fost  inclusă  și Grădiniţa cu program prelungit nr. 10, situată în Timişoara, str. Iuliu Maniu nr. 42 din cadrul Liceului Teoretic ”Bartok Bela”, investiția constând  în demolarea corpului  C1  aflat în stare de degradare  și edificarea  pe același amplasament  a unui corp de clădire nou.

    Pentru realizarea acestui obiectiv de investiții, a fost adoptată Hotărârea nr. 148/03.04.2018 prin  care Consiliul Local al Municipiului Timişoara și-a însuşit "Acordul cu privire la investiţiile aflate în proprietatea terţului" încheiat între Uniunea Cadrelor Didactice Maghiare din România, în calitate de investitor, şi Municipiul Timişoara, în calitate de proprietar, în vederea finanţării de către Uniunea Cadrelor Didactice Maghiare din România, a investiţiei la Grădiniţa cu program prelungit nr.10, str. Iuliu Maniu nr. 42. 

   Prin ”Acordul cu privire la investiţiile aflate în proprietatea terţului” nr. 116/25.01.2018 au fost  stabilite  obligațiile părților  atât  pentru demararea procedurilor  de realizare a investiției cât și după  finalizarea investiției.

   Obiectivul  de investiții  ”Construire  Grădiniță  în regim  de înălțime  P+1E”, executat în baza Autorizației de  Construire  nr.637/15.05.2019  a fost finalizat și  recepționat cu  Procesul verbal  de recepție  la teminarea lucrărilor  nr. 127/18.09.2020.

    Corpul de  clădire ”Grădiniță  în regim  de înălțime  P+1E”  a fost înscris în CF nr. 444491 Timișoara , cu nr. cad. 444491-C3, în proprietatea Municipiului Timișoara.   

   Conform  punctului  4 din Acordul  nr. 116/25.01.2018,  a fost încheiat Procesul verbal de predare - primire  nr SC2021/17049/07.06.2021 a obiectivului de investiții ”Clădire Grădiniță  în regim  de înălțime  P+1E”, între Uniunea Cadrelor Didactice Maghiare din România , în calitate  de predător și  Municipiul Timișoara  în calitate de primitor  prin Comisia de preluare numită prin Dispoziţia   nr.273/25.02.2021 a Primarului Municipiului Timişoara.

    Ținând cont de cele prezentate mai sus  se impune  promovarea unui proiect  de hotărâre   privind   însușirea  Procesului verbal de predare –primire  a investiției finalizate – ”Clădire grădiniță  în regim  de înălțime  P+1E”, situată în Timișoara str. Iuliu Maniu nr. 42, realizată cu finanțare  de  la Uniunea Cadrelor Didactice Maghiare din România, pentru Grădinița cu program  prelungit nr. 10, arondată la Liceul Teoretic ”Bartok Bela”, precum și înregistrarea  în evidența contabilă a mijloacelor fixe  a   acestui imobil.    

      2. Concluzii
Având în vedere cele expuse mai sus considerăm necesară şi oportună iniţierea unui proiect de hotărâre privind însușirea  Procesului verbal de predare –primire  a investiției finalizate – ”Clădire grădiniță în regim  de înălțime  P+1E”, situată în Timișoara str. Iuliu Maniu nr. 42, realizată cu finanțare de la Uniunea Cadrelor Didactice Maghiare din România, pentru Grădinița cu program  prelungit nr. 10, arondată la Liceul Teoretic ”Bartok Bela”.

